SET เปิดเช้ารีบาวด์ 10 จุด ขานรับข่าวดี “วัคซีนต้านโควิด” คืบ – ราคาน้ำมันดีดขึ้น
SET เปิดเช้ารีบาวด์ 10 จุด ขานรับข่าวดี “วัคซีนต้านโควิด” คืบ – ราคาน้ำมันดีดขึ้น
21 ก.ค. 2563

ผู้สื่อข่าวรายงาน ดัชนีตลาดหุ้นไทย ณ เวลา 10.00 น. อยู่ที่ 1,367.88 จุด บวก 9.59 จุด หรือ 0.71% สูงสุดที่ 1,369.14 จุด ต่ำสุดที่ 1,366.59 จุด มูลค่าการซื้อขาย 3.55 พันล้านบาท
โดยบล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นบวกคาด SET ปรับตัวขึ้นทดสอบ 1,370 จุดก่อนจะสลับอ่อนตัว ตามปัจจัยบวกความคืบหน้าวัคซีนป้องกัน Covid-19 หลังวัคซีน ChAdOx1 nCoV-19 ที่พัฒนาร่วมกันระหว่างบริษัท AstraZeneca และมหาวิทยาลัยออกซ์ฟอร์ด สามารถสร้างภูมิต้านทานเชื้อไวรัสโควิด-19 ในการทดลองในมนุษย์ ประกอบกับแรงหนุนราคาน้ำมันดิบที่ดีดตัวขึ้นซึ่งเป็นบวกต่อกลุ่มพลังงานและปิโตรฯ อย่างไรก็ตามคาดว่าดัชนีจะสลับอ่อนตัวลงจากแรงกดดันของกลุ่มธนาคารหลังประกาศกำไร 2Q20 หดตัวลงและตั้งสำรอง NPL พุ่งขึ้นมาก